Prieto posa en valor els 12,4 milions d'euros del Pla Edificant destinats a la millora de centres de secundària i FP en Gandia
16 setembre 2024

## Prieto posa en valor els 12,4 milions d'euros del Pla Edificant destinats a la millora de centres de secundària i FP en Gandia16 setembre 2024Última actualització: 16 setembre 2024

![](../gestion/img/7715d3bd97c7dbacea154f6514b39542a5179b5bda2eb6e89568390ec1dac2e8.JPG)  
  

L**'alcalde de Gandia, José Manuel Prieto**, acompanyat per la **regidora d'Educació, Esther Sapena**, i el **president de la Junta de Distritce de Corea, Jesús Naveiro**, ha visitat aquest matí **l'IES Tirant lo Blanc** amb la intenció de comprovar el resultat de les obres d'adequació incloses al **Pla Edificant** per valor d'1,6 milions d'euros i compartir impressions amb la directiva del centre després del recent inici del curs escolar.  
  
En el cas de l'IES Tirant lo Blanc els treballs van consistir en la substitució de fusteries exteriors i interiors i de les cobertes dels edificis de tallers on es va eliminar l'amiant, així com la construcció de noves escales i ascensors. Es tracta de les obres més importants que s'han fet des que es va inaugurar aquest centre educatiu el 1979.  
  
Tal com ha recordat Prieto, **el Govern del Botànic va invertir a la nostra ciutat un total de 23 milions d'euros, dels quals 12,5 han estat destinats a instituts i centres d'FP**. De les quatre actuacions previstes, **dues ja han finalitzat**. El mateix **IES Tirant lo Blanc (1,6 milions) i l'IES María Enríquez** on, amb una inversió **d'1,2 milions d'euros**, es van substituir les finestres exteriors i la instal·lació elèctrica, a més de millorar el saló d'actes, renovar l'enrajolat dels corredors i suprimir barreres arquitectòniques.  
  
**Resten per finalitzar les obres en dos centres més com l'IES Veles i Vents amb un pressupost d'1,1 milions d'euros** i on, entre altres actuacions, es preveu un nou aulari i adequar els accessos, entre altres intervencions. L'altra gran actuació és la de **l'IES Ausiàs March**, dotada amb **8,5 milions d'euros**, que es preveu que s'acabe el **juny del 2025**.  
  
Després de la visita, Prieto ha insistit que el govern municipal _"continuarà insistint i treballant per la millora als centres educatius", i ha afegit que "l'FP és bàsica per enfortir el nostre model productiu i per a la formació dels nostres joves atenent les capacitacions que demanen les empreses"_.

  
En aquest sentit, l'alcalde ha fet referència al nou Centre Integrat de Formació Professional. _"Aquest centre complementarà i rematarà amb èxit el mapa de l'FP de Gandia i la comarca. Hem signat el protocol amb la Generalitat Valenciana perquè siga possible i que el 2028 estiga acabat, ja que l'aposta per l'FP és estratègica"_.  
  
Per la seua banda, Sapena ha destacat que al centre curses els estudis més de 2.000 persones. _"L'FP és necessària, i per això és vital el Centre Integrat de Formació Professional"_. Sobre l'inici de curs, la responsable d'Educació ha afirmat que _"esperem poder cobrir la demanda que tenim alhora que continuarem reclamant celeritat en el procés de construcció del Centre Integrat de Formació Professional"_.

[Twittear](https://twitter.com/share)